חטיפת משפחת ביבס

חטיפת משפחת ביבס לרצועת עזה התרחשה ב-7 באוקטובר 2023, במהלך הטבח בניר עוז. מחבלים פלסטינים מתנועת אל-מוג'אהדין הפלסטינית חטפו מביתם את האב ירדן ואת האם שירי עם ילדיהם אריאל (בן 4 ביום החטיפה) וכפיר (בן 9 חודשים ביום החטיפה) לרצועת עזה. כפיר הוא החטוף הצעיר ביותר שנחטף בידי חמאס. האב ירדן נחטף בנפרד, על ידי מחבלי חמאס, בשטחים של קיבוץ ניר עוז. בטבח נרצחו גם הוריה של שירי, יוסי ומרגיט סילברמן וב-21 באוקטובר נמצאו גופותיהם. המאמצים לשחרור שירי וילדיה במהלך הפסקת האש בין ישראל לחמאס לא צלחו. בשלהי נובמבר חמאס טען כי הם נהרגו, והאשים את צה"ל במותם בתקיפה אווירית ישראלית. הידיעה התקבלה בספקנות, ונטען כי מדובר ב"טרור פסיכולוגי". יממה אחר כך פרסם החמאס סרטון שבו נראה אב המשפחה ירדן, החטוף גם הוא, מקבל את הבשורה המרה. צה"ל התחייב לבדוק את טענת החמאס, אך לא הביא אישוש או הפרכה לטענה. ב-19 בפברואר 2024 הציג צה"ל לקרוביהם של משפחת ביבס סרטון שצולם ככל הנראה בדרום רצועת עזה, בו תיעוד של שירי והילדים מספר ימים לאחר החטיפה. בחודש יוני 2024, סיפר בני גנץ בראיון למגישה מיכל רבינוביץ, בכאן 11, כי ישראל יודעת מה מצבם של משפחת ביבס, "ותחשוף זאת כשהתנאים יבשילו לכך", אך לא נשאל מה כוונתו, כאשר היו שפירשו זו כהודאה בכך שאלה אינם בין החיים. משפחת ביבס הם בני קיבוץ ניר עוז. האם שירי, לבית סילברמן, והאב ירדן, נשואים ולהם שני ילדים קטנים, אריאל בן ה-4 וכפיר, תינוק בן 9 חודשים בזמן המתקפה. משפחתה של שירי ממוצא ארגנטינאי. שני הוריה של שירי, יוסי ומרגיט סילברמן, שגרו גם הם בניר עוז, נרצחו במתקפה על הקיבוץ, וביתם הוצת כליל. גופותיהם אותרו רק ב-21 באוקטובר. על פי דיווחים מיום החטיפה, שלח אב המשפחה, ירדן ביבס הודעה לאחותו כדי לעדכן אותה על מצב הלחימה בקיבוץ ניר עוז ובסביבתו. בסביבות השעה 06:30 הוא שלח לה עדכון על ירי רקטות, ולאחר מכן סיפר על מחבלים שנכנסו לקיבוץ. באזור השעה 09:43 הוא שלח את ההודעה "הם בפנים", וזמן קצר אחרי כן שלח למשפחתו: "אני אוהב אתכם". תיעודים רבים של המשפחה הופצו באינטרנט, המפורסם שבהם הוא סרטון של שירי המבועתת, מחזיקה בזרועותיה את שני הילדים עטופים בשמיכה, כשהיא מוקפת בחמושים. מאוחר יותר הופצו תמונות של ירדן ביום התקיפה כשהוא מדמם מראשו ונדחף על ידי מחבלים. אביה של שירי, יוסי סילברמן, ורעייתו, מרגיט שניידר סילברמן, נחטפו גם הם מהקיבוץ וב-21 באוקטובר הם זוהו רשמית כנרצחים עם מציאת גופותיהם. שירי וילדיה היו צפויים להשתחרר בהסכם הפסקת האש בין ישראל לחמאס שהחל ב-24 בנובמבר. ישראל ראתה באי שחרורם הפרה של ההסכם. ב-29 בנובמבר הזרוע הצבאית של חמאס, גדודי אל-קסאם, הוציאו הודעה לפיה שירי ושני ילדיה נהרגו בתקיפות אוויריות ישראליות. ישראל הודיעה שאין ראיות לכך. למחרת פורסם סרטון בו נראה ירדן ביבס בחיים. ב-17 באפריל 2024 פורסם סרטון בו נראה ירדן ביבס בעת החטיפה לעזה כשהוא מכוסה בדם בפניו, והמחבלים מתעללים בו. דובר צה"ל מסר לגבי מיקום המשפחה כי בצה"ל מאמינים שהילדים ואמם נמצאים בידי תנועת אל-מוג'אהדין הפלסטינית (בערבית: حركة المجاهدين الفلسطينية). לפי שר החוץ אלי כהן והג'רוזלם פוסט, בתחילת דצמבר 2023 כל השגרירויות והקונסוליות של ישראל הדליקו את הבניינים שלהן בכתום או הציגו תמונות של המשפחה. שר החוץ הדגיש שהתצוגה במקביל להדלקת נר ראשון של חנוכה היא אקט של סולידריות שנועד להעלות מודעות לזוועות החמאס, ולגייס את דעת הקהל בעולם בקריאה לשחרור החטופים. לאחר ששירי וילדיה לא שוחררו, פתחו קרוביהם בקמפיין עולמי שדרש את שחרורם המיידי. בן דוד של משפחת ביבס העלה בקשה לדבר עם נשיא ארצות הברית ג'ו ביידן, נשיא מצרים עבד אל-פתאח א-סיסי ואמיר קטר תמים בן חמד אאל ת'אני, כדי לעתור להם לסייע בשחרור המשפחה. הוא גם הזכיר שהם עובדים עם ממשלת ארגנטינה כדי לעזור לעתור לשחרור המשפחה. עצרות שקראו לשחרורם של בני משפחת ביבס התקיימו במספר מוקדים בארץ וגם בחו"ל, כולל הפגנות קבועות מול ביתו של מזכ"ל האו"ם אנטוניו גוטרש. בהפגנה בוונקובר השתתף גם חבר פרלמנט מקומי וברבות מהן הודגש הצבע הכתום. במהלך החודשים מאז נחטפו לרצועת עזה, בעודם מוחזקים בשבי ארגון טרור החמאס, ציינו בני משפחתם וחברים, בהזדמנויות שונות ובאירועים ציבוריים המוניים, את ימי הולדתם. בתאריך, 18 בינואר 2024, צוין באירוע, תחת השם "יום ההולדת העצוב בעולם" יום הולדתו הראשון של התינוק כפיר ביבס. באירוע, שהתקיים בכיכר החטופים בתל אביב, בהנחיית גילי ורנר ("גילי בא לבקר"), השתתפו, לצד נציגים ממשפחת ביבס, גם האמנים וכוכבי הילדים: טל מוסרי, דוד חיים, מיכל הקטנה, מני ממטרה ואוהד חיטמן. בתאריך, 5 באוגוסט 2024, צוין יום הולדתו החמישי של אריאל ביבס. באירוע, שהתקיים בכיכר החטופים בתל אביב, בהנחיית ישראל קטורזה, השתתפו, לצד נציגים ממשפחת ביבס, גם האמנים: רן דנקר, דוד ד'אור ורוני דלומי. במסגרת הקריאה הציבורית בישראל ובעולם להשבת משפחת ביבס משבי החמאס, הפך הצבע הכתום לסמלה, עקב היות שני בניה, אריאל וכפיר, בעלי צבע שיער ג'ינג'י עז. אמנות רחוב בהשראת משפחת ביבס ובקריאה לשחרורם תמונות מהקמפיין "נחטף" להשבת החטופים מיצגים ופסלים תמונות מאירועי ציון ימי ההולדת של בני משפחת ביבס החטופים הישראלים ברצועת עזה במלחמת חרבות ברזל נשים במלחמת חרבות ברזל מדיה וקבצים בנושא חטיפת משפחת ביבס בוויקישיתוף צעקה בלי קול: מה שעבר על משפחת ביבס ברגע החטיפה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 00:34) רוני גרין שאולוב, שירי תועדה נלקחת עם ילדיה הקטנים, גורלם לא ברור: "גילינו הכל מהרשתות", באתר ynet, 9 באוקטובר 2023 ד"ר פיל מקגרו Dr. Phil demands the resignation of Ivy League Presidents for allowing Jewish hate on their campuses, סרטון בערוץ "Dr. Phil", באתר יוטיוב (אורך: 06:53) בסרטון על מה שקורה במלחמת חרבות ברזל ובארצות הברית ביחס למלחמה. הוא מסיים בהתייחסות לכפיר ואריאל ביבס ומייחל לחזרתם איפה הביבסים? מאבקה של המשפחה אחר תשובות לגורל שירי והילדים, סרטון בערוץ "כאן | חדשות - תאגיד השידור הישראלי", באתר יוטיוב (אורך: 09:38) רוני גרין שאולוב, "זה נראה בסרטון שנתנו לירדן משהו, מרגיש שהוא רזה 20 ק"ג", באתר ynet, 3 בדצמבר 2023 Bibas family cousin pleads to meet with world leaders, The Jerusalem Post, ‏7 בדצמבר 2023 (באנגלית) Davis, Barney (2023-10-15). "Family share heartbreaking footage of nine-month-old baby and four-year-old boy who were abducted by Hamas". The Independent (באנגלית). נבדק ב-2023-12-02. Sinmaz, Emine; McKernan, Bethan (2023-11-22). "Families of hostages in Gaza wait to see if relatives among those freed". The Guardian (באנגלית בריטית). נבדק ב-2023-12-03. Goldenberg, Tia (2023-11-28). "The family of an infant hostage pleads for his release before the Israel-Hamas truce winds down". AP News (באנגלית). נבדק ב-2023-12-02. מערכת וואלה חדשות‏, חמאס בטרור פסיכולוגי טוען: ילדי משפחת ביבס ואמם נהרגו. בצה"ל בוחנים את המידע, באתר וואלה, 29 בנובמבר 2023 עינב חלבי, רוני גרין שאולוב, חמאס בטרור פסיכולוגי אכזרי: טוען שילדי משפחת ביבס ואימם אינם בחיים. צה"ל בודק, באתר ynet, 29 בנובמבר 2023 רוגל אלפר, על התקשורת לדווח אמת - אפילו בקמפיין המוצדק להחזרת החטופים, באתר הארץ, 19 בינואר 2024 מהימים הראשונים של המלחמה: צה"ל איתר סרטון שבו נראים בני משפחת ביבס, באתר www.inn.co.il יעל צ'כנובר, יואב זיתון, רוני גרין שאולוב, עטופים בשמיכה, מובלים ע"י מחבלים: צה"ל חשף תיעוד של משפחת ביבס מדרום הרצועה מ-7 באוקטובר, באתר ynet, 19 בפברואר 2024 מיכל רבינוביץ, גנץ לחדשות הערב: "נתניהו אישר מתווה לעסקת חטופים, סמוטריץ' לחץ - והוא חזר בו", באתר כאן – תאגיד השידור הישראלי, 13 ביוני 2024 יסמין לוי "עוגות יום ההולדת לאריאל ביבס באולפנים הותירו תחושה של הונאה" הארץ 6.8.2024 Campoamor, Danielle (2023-10-20). "'Those Pictures Do Not Leave My Mind'". The Cut (באנגלית). נבדק ב-2023-12-13. Staff, TOI (25 באוקטובר 2023). "Taken captive: Yarden and Shiri Bibas, and their redheaded babies". The Times of Israel. נבדק ב-12 בדצמבר 2023. {{cite web}}: (עזרה) Sinmaz, Emine (2023-11-29). "Hamas says 10-month-old hostage Kfir Bibas was killed in Israeli bombing". The Guardian (באנגלית בריטית). ISSN 0261-3077. נבדק ב-2023-12-05. "Margit & Yosi Silberman: Killed, 9-month-old grandson captured". The Times of Israel. 2023-10-26. ארכיון מ-30 אוק' 2023. {{cite news}}: (עזרה) Fabian, Emanuel (2023-12-02). "IDF spokesperson: Hamas was supposed to release Bibas family in truce deal it violated". The Times of Israel. ארכיון מ-2 דצמ' 2023. {{cite news}}: (עזרה) יניב קובוביץ, עופר אדרת, יעל פרידסון, צה"ל: עדכנו את משפחת ביבס בטענת חמאס שקרוביהם נהרגו, בוחנים את מהימנות המידע, באתר הארץ, 29 בנובמבר 2023 Minsberg, Talya (2023-11-29). "Fears Grow Over Fate of Bibas Family in Gaza". The New York Times. נבדק ב-2023-12-03. Fabian, Emanuel (2023-11-29). "IDF investigating 'cruel' Hamas claim that Bibas children, mother killed in Gaza". The Times of Israel. ארכיון מ-2 דצמ' 2023. {{cite news}}: (עזרה) אחרי 55 יום: חמאס פרסם סרטון של ירדן ביבס, באתר "סרוגים", 30 בנובמבר 2023 מערכת ישראל היום, מגואל בדם ומוקף מחבלים: רגעי החטיפה של ירדן ביבס לתוך הרצועה | תיעוד מצמרר, באתר ישראל היום, 17 באפריל 2024 נועם (דבול) דביר, דובר צה"ל חשף את הסרטון של משפחת ביבס: "חשש גדול לגורלם", באתר ישראל היום, 19 בפברואר 2024 ספיר ליפקין, ‏הוקם ב-2001, התפצל מהפת"ח: זה ארגון הטרור שחטף את שירי ביבס וילדיה, באתר ‏מאקו‏, 19 בפברואר 2024 Israeli missions worldwide illuminate in orange for Bibas family, The Jerusalem Post | JPost.com, ‏2023-12-07 (באנגלית אמריקאית) Michael Lee, BringThemHome, X, חבר פרלמנט בריטיש קולומביה, קנדה, צייץ לאחר שנאם בעצרת בה קרא לשיחרור בני משפחת ביבס, ‏17 דצמבר 2023 (באנגלית) Families of Hamas hostages ask for their release during London rally (באנגלית), 2023-10-22, נבדק ב-2023-12-29 People rally in Tel Aviv to call for the release of baby Kfir Bibas from Hamas captivity, youtube, ‏28 בנובמבר 2023 (באנגלית) יונה לייבזון, עדכון מצ'אט הכתבים של N12 מחאה בפילדלפיה, באתר N12, ‏28 בנובמבר 2023 שני גרנות לובטון, מפגינים מול ביתו של מזכל האום, באתר X, ‏8 בדצמבר 2023 Kan news, מגדל הפירמידה בסן פרנסיסקו, הנישא ל-260 מטר, הואר בכתום עבור בני משפחת ביבס החטופים, באתר www.instagram.com, ‏9 בדצמבר 2023 קרן בצלאל, תושבי פילדלפיה ערכו מחווה מרגשת לאריאל ביבס, באתר N12, ‏17 בדצמבר 2023 יעל צ'כנובר, "יום ההולדת העצוב בעולם" עם עוגה, בלונים וכוכבי ילדים - בלי כפיר: "במקום צבעים הוא רואה חושך", באתר ynet, 18 בינואר 2024 גל גנות, ליאור אל-חי, מאות בעצרת לציון יום הולדת 5 לאריאל ביבס, סבתו: "חולמת על הרגע שנהיה יחד", באתר ynet, 5 באוגוסט 2024